**Szirák Község Önkormányzat Képviselő-testületének**

**8/2015.(IV.21.) önkormányzati rendelete**

**az építészeti örökség helyi egyedi védelméről**

Szirák Község Önkormányzat Képviselő-testülete az alaptörvény 32. cikk (2) bekezdése és az Épített környezet alakításáról és védelméről szóló 1997. évi LXXVIII. törvény (a továbbiakban: Étv.) 57. § (3) bekezdése alapján – figyelembe véve az építészeti örökség helyi védelmének szakmai szabályairól szóló 66/1999. (VIII.13.) FVM rendelet előírásait – az építészeti örökség helyi egyedi védelméről az alábbi rendeletet alkotja:

1. ***Általános rendelkezések***

**1.§**

(1) A rendelet hatálya kiterjed az építészeti örökség mindazon elemére, amelyet a helyi önkormányzat védetté nyilvánít.

(2) A helyi egyedi védelem alatt álló védett értékeket az 1. számú mellékelt tartalmazza

**2.§**

E rendelet rendelkezéseit a település közigazgatási területén

1. a helyi egyedi védelem alá helyezés vagy annak megszüntetése,
2. a fenntartás és állagmegóvás tulajdonosi kötelezettsége
3. a helyi védelmet érintő építési unkák tervezése, hatósági engedélyezése és kivitelezése,
4. a településrendezési és hatósági engedélyhez kötött tervek készítése

során kell alkalmazni.

1. ***A helyi egyedi védelem alá helyezés***

**3.§**

(1) A település polgármesteréhez benyújtott írásos javaslattal bármely cselekvőképes nagykorú természetes és jogi személynek joga van kezdeményezni a védetté nyilvánítást.

(2) A védetté nyilvánítás kezdeményezéséhez a javaslattevőnek mellékelnie kell

*a)* a helyszínrajzot,

*b)* a védendő értéket teljes egészében vagy értelmezhető mértékben megjelenítő fotódokumentációt,

*c)* a védelem szakszerű, rövid indoklását,

*d)* a védett érték rendeltetését és használatának módját.

(3) Az építészeti örökség védelemre javasolt tárgya akkor kerül helyi védelem alá, ha azt a Képviselő-testület védetté nyilvánítja.

(4) A helyi egyedi védelemről alkotott rendeletet meg kell küldeni a védelmet kezdeményezőnek is, melyhez 30 munkanapon belül írásban észrevételt lehet tenni.

**4.§**

Az ingatlan – nyilvántartásba történő bejegyzésre – a védetté nyilvánítás időpontjától számított 30 munkanapon belül – az építészeti örökség helyi védelmének szakmai szabályairól szóló 66/1999.(VIII.13.) FVM rendelet 7.§ (3) bekezdését kell alkalmazni.

1. ***Fenntartás és állagmegóvás***

**5.§**

(1) A helyi egyedi védelem alatt álló objektum tulajdonosa, használója köteles a jó műszaki állapot fenntartásának törvényes kötelezettségén belül a védett építészeti érték eredeti megjelenését e rendeletben előírt módon megőrizni, és annak megrongálódása esetén az eredeti állapotot helyreállítani.

(2) A rendelettel védetté nyilvánított építmény

*a)* homlokzatán végzett építési tevékenységet, azaz átalakítást, felújítást, nyílászáró-cserét, vakolást, színezést vagy felületképzést,

*b)* homlokzatára, födémére vagy tetőszerkezetére szerelt szerelvényeket, berendezéseket, antennát, antennatartó szerkezetet, műtárgy létesítését,

*c)* homlokzatán hirdetési vagy reklámcélú építmények, berendezések, szerkezetek elhelyezését

csak az építésügyi hatósághoz történő bejelentést követően lehet elvégezni.

(3) A helyi egyedi védelem alatt álló épület lebontására az építészeti örökség helyi védelmének szakmai szabályairól szóló 66/1999.(VIII.13.) FVM rendelet 7.§ (2) bekezdését kell alkalmazni.

1. ***A helyi egyedi védelemre vonatkozó szakmai követelmények***

**6.§**

(1) A helyi egyedi védelem tárgyának – a védettség alapját jelentő értékét képező –

*a)* eredeti külső megjelenését, beleértve az ahhoz csatlakozó tetőfelületet és vízelvezető rendszert is,

*b)* egészének és részleteinek külső geometriai formáit, azok rész- és befoglaló méreteit,

*c)* eredeti anyaghatását, nyílászárók esetében az eredeti anyag használatát,

*d)* eredeti épülettartozékait

meg kell őrizni, szükség esetén helyre kell állítani.

(2) A védett épületek színezését a szomszédos 1-1 épület színezésének figyelembevételével, azzal harmonizálóan kell megtervezni.

(3) A helyi egyedi védelem alá helyezett objektumot lehet bővíteni és korszerűsíteni.

(4) A bővítés és a korszerűsítés által létrejött minőségnek összhangban kell lennie a védett értékkel.

1. ***A helyi védelem megszüntetése***

**7.§**

(1) A település polgármesteréhez benyújtott írásos javaslattal bármely cselekvőképes nagykorú természetes személynek joga van kezdeményezni a védetté nyilvánítás megszűntetését.

(2) A védelem megszűntetéséről a Képviselő-testület dönt.

(3) A védelem megszűntetése esetén figyelembe kell venni a védetté nyilvánítás egykori szempontjait és a védelem megszüntetése felvetésének indokait.

(4) A helyi egyedi védelem megszüntetésére akkor kerül sor, ha

*a)* a helyi egyedi védelem alatt álló építészeti érték megsemmisül,

*b)* a helyi egyedi védelem tárgya a védelem alapját képező értékeit helyreállíthatatlanul elveszítette,

*c)* a helyi egyedi védelem tárgya a védelemre vonatkozó szakmai ismérveknek nem felel meg, vagy

*d)* a védett érték valamilyen magasabb szintű védettséget kap.

**8.§**

A helyi egyedi védelem megszüntetéséről alkotott rendeletet meg kell küldeni – az Étv. 57. § (4) bekezdésében meghatározottakon kívül – a védelem megszüntetését kezdeményezőnek is, melyhez 30 munkanapon belül írásban észrevételt lehet tenni.

**9.§**

A helyi egyedi védelem megszüntetésének tényét – az ingatlan jogi jellegeként – az ingatlan-nyilvántartásba a védettség megszüntetésének időpontjától számított 30 munkanapon belül be kell jelenteni és kérelmezni kell a helyi védelemre vonatkozó bejegyzés törlését.

1. ***Egyéb rendelkezések***

**10.§**

A helyi építészeti értékek védelmével kapcsolatos nyilvántartások vezetésére az építésügy körébe tartozó egyes hatósági nyilvántartásokról szóló 255/2007.(X.04.) Kormányrendelet 7.§ (1) bekezdés a) pontjában, valamint az építészeti örökség helyi védelmének szakmai szabályairól szóló 66/1999.(VIII.13.) FVM rendelet 8.§ (1) – (2) bekezdésekben meghatározott rendelkezéseket kell alkalmazni.

1. ***Záró rendelkezések***

**11.§**

Ez a rendelet a kihirdetést követő napon lép hatályba

Szirák, 2015. április 20.

Kómár Jánosné Várnai Ildikó

 polgármester jegyző